CELEX: 32012D0704
Language: bg
Date: 2012-11-13 00:00:00
Title: 2012/704/ЕС: Решение за изпълнение на Съвета от 13 ноември 2012 година за изменение на Решение за изпълнение 2010/99/ЕС за разрешаване на Република Литва да удължи срока на прилагане на мярка за дерогация от член 193 от Директива 2006/112/ЕО относно общата система на данъка върху добавената стойност

16.11.2012   
            
            
               BG
            
            
               Официален вестник на Европейския съюз
            
            
               L 319/7
            
         РЕШЕНИЕ ЗА ИЗПЪЛНЕНИЕ НА СЪВЕТА
   от 13 ноември 2012 година
   за изменение на Решение за изпълнение 2010/99/ЕС за разрешаване на Република Литва да удължи срока на прилагане на мярка за дерогация от член 193 от Директива 2006/112/ЕО относно общата система на данъка върху добавената стойност
   (2012/704/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 291, параграф 2 от него,
   като взе предвид Директива 2006/112/ЕО на Съвета от 28 ноември 2006 г. относно общата система на данъка върху добавената стойност (1), и по-специално член 395, параграф 1 от нея,
   като взе предвид предложението на Европейската комисия,
   като има предвид, че:
   
               (1)
            
            
               С писмо, заведено в генералния секретариат на Комисията на 8 февруари 2012 г., Литва поиска разрешение да продължи да прилага мярка за дерогация от разпоредбите на Директива 2006/112/ЕО относно лицето, отговорно за плащането на данъка върху добавената стойност (ДДС) на данъчните органи.
            
         
               (2)
            
            
               В съответствие с член 395, параграф 2 от Директива 2006/112/ЕО с писмо от 4 април 2012 г. Комисията информира останалите държави членки за отправеното от Литва искане. С писмо от 11 април 2012 г. Комисията уведоми Литва, че разполага с пълната информация, която смята за необходима, за да разгледа искането.
            
         
               (3)
            
            
               С Решение 2006/388/ЕО на Съвета от 15 май 2006 г. за даване на разрешение на Република Литва да въведе мярка за дерогация от член 21 от Шеста директива 77/388/ЕИО за хармонизирането на законодателствата на държавите членки относно данъците върху оборота (2) на Литва се разрешава, наред с другото, да посочи получателя за платец на ДДС, дължим за доставката на стоки и услуги, в случай на производство по несъстоятелност или процедура по оздравяване, върху която се упражнява съдебен надзор, както и за доставката на дървен материал.
            
         
               (4)
            
            
               С Решение за изпълнение 2010/99/ЕС на Съвета от 16 февруари 2010 г. за разрешаване на Република Литва да удължи срока на прилагането на мярка за дерогация от член 193 от Директива 2006/112/ЕО относно общата система на данъка върху добавената стойност (3) бе удължен срокът на прилагане на мярката за дерогация, предвидена в Решение 2006/388/ЕО (наричана по-долу „мярката за дерогация“).
            
         
               (5)
            
            
               Данъчните проверки и анализът, извършени от литовските данъчни органи, показаха ефективността на мярката за дерогация.
            
         
               (6)
            
            
               Комисията стига до заключението, че правната и фактическата ситуация, която е обосновала прилагането на мярката за дерогация, не се е променила и продължава да съществува. Следователно на Литва следва да се разреши да прилага мярката за допълнителен ограничен срок.
            
         
               (7)
            
            
               В случай че Литва счете за необходимо по-нататъшно удължаване на срока на прилагане на мярката за дерогация след 2015 г., заедно с искането за удължаване на Комисията следва да бъде представен и доклад за оценка не по-късно от 1 април 2015 г.
            
         
               (8)
            
            
               Мярката за дерогация няма да окаже отрицателно въздействие върху собствените ресурси на Съюза, формирани от ДДС,
            
         ПРИЕ НАСТОЯЩОТО РЕШЕНИЕ:
   Член 1
   В член 2 от Решение за изпълнение 2010/99/ЕС втората алинея се заменя със следното:
   
      „То се прилага от 1 януари 2013 г. до 31 декември 2015 г. Всяко искане за удължаване на срока на прилагане на мярката, предвидена в настоящото решение, се представя на Комисията не по-късно от 1 април 2015 г. и се придружава от доклад, който включва преглед на прилагането на мярката.“
   
   Член 2
   Настоящото решение поражда действие от деня на нотифицирането му.
   Прилага се от 1 януари 2013 г.
   Член 3
   Адресат на настоящото решение е Република Литва.
   
      Съставено в Брюксел на 13 ноември 2012 година.
      
         
            За Съвета
         
         
            Председател
         
         V. SHIARLY
      
   
   
      (1)  ОВ L 347, 11.12.2006 г., стр. 1.
   
      (2)  ОВ L 150, 3.6.2006 г., стр. 13.
   
      (3)  ОВ L 45, 20.2.2010 г., стр. 10.